மாக புராணம்

மாக புராணம்  16 ஆம் நூற்றாண்டில் வாழ்ந்த அதிவீர ராம பாண்டியன் என்பவரால் பாடப்பட்ட நூல். மாசி மாதத்தில் நீராடுவதை 'மாகஸ்நானம்' என்று கொண்டாடுவது வழக்கம். இந்த நீராட்டு விழாப் பற்றிய கதைகளைக் கூறுவது மாக புராணம். இது வடமொழிப் 'பாத்ம புராணம்' 18 புராணப் பட்டியலில் இரண்டாவது புராணம் பாத்ம புராணம் புராணமஎன்னும் நூலில் சொல்லப்பட்டுள்ளதாம். அந்த நூலிலிருந்து இந்தத் தமிழ்நூல் மொழிபெயர்க்கப்பட்டுள்ளது. 

இதில் 12 கடவுள் வாழ்த்துப் பாடல்களும், 1412 புராணச் செய்திப் பாடல்களும் உள்ளன. விருதுப்பட்டி இராமலிங்கக் குருக்கள் இதனை 1904-ல் அச்சிட்டு வெளியிட்டிருக்கிறார் மாசி மாதம் ஒவ்வொரு நாளும் வைகறையில் எழுந்து காவிரி போன்ற புதுப்புனலில் நீராடும்போது இந்த நூல் ஓதப்பட்டதாகத் தெரிகிறது. கலித்துறைப் பாடல்கள், துதிப் பாடல்கள், சந்தப் பாடல்கள், உலக நீதிகள், வருணனைகள் இந்த நூலில் இடம் பெற்றுள்ளன. 
 பாடல் - எடுத்துக்காட்டு பொருள் நோக்கில் சொற்பிரிப்பு செய்யப்பட்டவை
ஊனம் இல்லாக் கல் கோடு உரிய புதல்வர் நல்க மதி
ஈனம் இல்லாப் பெருஞ்செல்வம் எல்லாம் எளிதில் தர வேண்டி
ஆன குடகில் பிறந்தாயே, அரங்கற்கு இயல்பாம் ஆரணங்கே
கான மலர் சேர் காவிலியே, கையால் தொழுவோம் கண்டாயே. காவிரியாற்றைத் தொழும் பாடல் (துதி 6-3)

கால காலனைக் கயிலை யாளியை
பால லோசனப் பரம தாணுவைச்
சூல பாணியைத் தொழுத அன்பன்மேல்
ஏல வந்த கூற்று ஏது செய்யுமே கூற்றுவனால் ஒன்றும் செய்யமுடியாது எனக் காறும் பாடல் (18-17)

குருவம் மா மருது புன்னை கோங்கு வேல் கடம்பு வள்ளி
மரவம் கூவிளம் இரத்தி வெள்ளிவால் மாதுளங்கம் 
அரசு பாதிரி செருந்தி அங்கோலம் மகருகந்தம்
சுரபுன்னை குடசம் வேங்கை மராமரம் சூரை காரை மர வகைகளை அடைமோழி இல்லாமல் அடுக்கிக் கூறும் பாடல் (21-9)

அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்